b'\n_START_ARTICLE_\nSkogh\xc3\xb8ns\n_START_SECTION_\nBiologi\n_START_PARAGRAPH_\nMange av artene har spektakul\xc3\xa6re paringsritualer, der hannene duellerer om retten til \xc3\xa5 pare seg. Paringsleiken kan v\xc3\xa6re et sv\xc3\xa6rt popul\xc3\xa6rt skue for mennesker, for eksempel tiurleiken og orrhaneleiken._NEWLINE_Skogh\xc3\xb8ns eter hovedsakelig vegetabilsk kost, men tar ogs\xc3\xa5 insekter for \xc3\xa5 spe p\xc3\xa5 proteinbehovet, spesielt n\xc3\xa5r de f\xc3\xb8r opp unger._NEWLINE_De ble tidligere regnet som en egen familie, Tetraonidae, men plasseres n\xc3\xa5 i fasanfamilien. Kimball og Braun (2014) fant ut at koklassfasan (Pucrasia macrolopha) var basal i tribuset Tetraonini, men en analyse gjort med komplett mitokondrielt genom plasserer n\xc3\xa5 denne arten som basal i Phasianini. Denne gruppa er if\xc3\xb8lge HBW Alive skogh\xc3\xb8nsenes n\xc3\xa6rmeste n\xc3\xa5levende slektninger.'